section_heading: Igralište i uvjeti
paragraph_text: Igra traje 60 minuta, a odmor u poluvremenu 10 minuta. Poslije odmora mijenjaju se strane igrališta. Igra počinje izbacivanjem lopte iz vratarevog prostora, a protivnički igrači moraju biti udaljeni iza linije na 19,20 metara od gola (21 jard). Poslije postignutog pogotka lopta se izbacuje u igru s crte 19,20 m. Za svaki prekršaj dosuđuje se slobodan udarac, a sudac određuje mjesto izvođenja. Kazneni udarac dosuđuje se za prekršaj u vratarskom prostoru, a izvodi se s crte 12,80 m od gola (14 jardi).